钦定古今图书集成/明伦汇编/氏族典/第363卷 > 《廖用贤尚友录》 > 任恺
## 钦定古今图书集成/明伦汇编/氏族典/第363卷 > 《廖用贤尚友录》 > 任恺

按《晋书任恺传》：“恺字元褒，乐安博昌人也。父昊，魏太
常。恺尚魏明帝女，累迁散骑常侍。晋国建，为侍中，政
事多谘焉。恺恶贾充，充病之后承间言恺忠贞局正，
宜在东宫。帝从之，以为太子少傅，而侍中如故，充计
画不行。充既为帝所遇，欲专名势，而庾纯、张华、温颙、
向秀、和峤之徒皆与恺善，杨珧、王恂、华廙等充所亲”
敬，于是朋党纷然，或为充谋，举恺为吏部尚书。恺侍
觐转希，充与荀勗、冯𬘘承间浸润，帝渐薄之。山涛举
为河南尹，坐贼发不获，免官。复迁光禄勋。而贾充朋
党，又讽有司奏“恺与刘友交关，恺失职不得志”，竟以
忧卒。子罕嗣。